Source: http://millimalli.blogspot.com/2016/01/
Timestamp: 2018-09-25 15:57:46+00:00

Document:
Millimalli: 01/2016
Audru vald optimeerib suurärastajate maamaksu, määrates nende äritegevuses kasutatavatele maadele üldmaa sihtotstarbe.
Loomupoolest on mulle alati meeldinud asju üle kontrollida kõige enam siis kui need ei ole mitte nii nagu olema peaks. Oluline on, et asjad mitte ainult ei näi vaid ka on ausad.
Jah, neilt Valgerannas ärastatud maadelt tuleks suurärastajatel ka teiste maaomanikega sarnaselt maamaksu maksta mis oleks märkimisväärne summa valla eelarvesse aga ...... Miks peaks kui saab muud moodi.
Milles on seisnenud Audru vallajuhtide huvi, et suurärastajate äri eesmärgil kasutatavatele maadele määrati õigusvastaselt üldmaa sihtotstarve.
Kas käsi peseb kätt, ühed mustad mõlemad?
Vabariigi Valitsuse 23.10 2008 määruse nr 155 “Katastriüksuste sihtotstarvete liigid ja nende määramise kord” (edaspidi lihtsal Kord siin ) kohaselt tuleb katastriüksusele määrata sihtotstarve lähtuvalt sellest milleks maad kasutatakse.
Kord § 5 toob ära ka sihtotstarvete liigid ja avab kõigi sihtotstarvete mõisted. Ärimaa on ärilisel eesmärgil kasutatav maa millelt taotletakse kasumit. Üldmaa (sotsiaalmaa alaliik) on maa millelt ei taotleta kasumit need on kohaliku omavalitsuse ja riigi omandisse kuuluvad maad (haljasala ja pargi maa, laste mänguväljaku maa, spordiplatsi ja terviseraja maa, kalmistu maa jne.
(Ei ole küll kuulnud, et keegi ostaks maad eesmärgil anda see lihtsalt teistele üldiseks kasutamiseks - eramaa ei saa seepärast olla ka mingi valemiga üldmaa sihtotstarbega).
Kord § 3 ( siin ) kohaselt võib ühele katastriüksusele määrata kuni 3 sihtotstarvet kui see tuleneb planeeringust või kui ühte hoonet kasutatakse mitmel otstarbel kuid § 7 toob välja ka erisused, milliseid sihtotstarbeid ei tohi katastriüksusele koos teiste sihtotstarvetega määrata. § 7 kohaselt ei määrata ühele katastriüksusele samaaegselt teiste sihtotstarvetega üldkasutatava maa sihtotstarvet
Seega ei või üks katastriüksus olla korraga nii üldmaa sihtotstarbega kui ka ärimaa sihtotstarbega.
Ja just siin teeb Audru vallavalitsuse vea, määrates suurärastajate maadele, maamaksu optimeerimise eesmärgil, ärimaa sihtotstarbe koos üldmaa sihtotstarbega.
Valgeranna Golfi katastriüksus 43,68 ha, (andmed Maaameti kodulehelt siin )
Maa sihtotstarbed : Üldmaa 70%, Ärimaa 30%
(ausad vallad on oma golfiväljaku maa sihtotstarbeks määranud - Niitvälja golfiväljak 100% ärimaa siin )
Jõeääre katastriüksus (Golfiväljaku kõrval) 39,85 ha (andmed Maaameti kodulehelt siin )
Sihtotstarbed: Üldmaa 70%, Ärimaa 30%
ärimaa maksustamishind 0,89 eur/ m2
üldmaa maksustamishind 0,0045 eur/ m2 ( 45 eur/ha; 1ha = 10 000 m2) kuni 01.01.2015
Veel paremaks läheb !!!
Et üldmaa sihtotstarve saab määrata siiski ainult kohaliku omavalitsuse või riigi omandis olevale maale otsustas riik, et pole mõtet tõsta raha ühest taskust teise. Maamaksuseadusesse § 7 lg 1 p 10 siin viidi sisse muudatus, mis jõustus 01.01.2015 ja mille kohaselt ei maksta alates 01.01.2015 üldkasutatavalt maalt üldse enam maamaksu.
PALJU ÕNNE!! Haa... haaa... haa ..
Seega jääb Audru vallas alates 01.01.2015 suurärastajate igalt katastriüksuselt 70% (üldmaa) maamaksuga üldse maksustamata.
Kui Valgeranna Golfiväljak olnuks 100% ärimaa (nagu pidanuks) siis tulnuks 43,68 hektarilt maksta maamaksu 7775 euri ( 0,89 x 43,68 ha so 436800 m2 x 2% maamaksumäär). Audru valla optimeerimise ( loe pettuse) tulemusel 43,68 hektarilt aga ainult 2333 euri (30%).
Jõeääre katastriüksuse maamaks 39,85 hektarilt, olnuks 100% ärimaa puhul 7093 euri ( 0,89 eur x 39,85 ha so 398500 m2 x 2% maksumäär). Audru valla optimeerimise tulemusena aga 2128 euri.
Kokku kahelt maalt vallapoolne kingitud ärimeeestele 10408 euri aastas.
Või et tunneme kaasa, sest sadades hektarites ärastatud maadelt läheb maamaksu tasumine nüüd pisut kulukaks. Detailplaneeringud ju menetluses ja kohe, kohe läheb sadade kruntide müügiks, kust jälle miljonid kukuvad.
Aga neid soosituid isikuid, on Audru vallas veel ja veel.
Andropofi katastriüksus Valgerannas (andmed Maaameti kodulehelt siin )
Sihtotstarbed: Ärimaa 75%, Üldmaa 25%
Doberani kohviku katastriüksus Valgerannas (andmed Maaameti kodulehelt siin )
Sihtotstarbed: Ärimaa 35%, Üldmaa 65%
Kurb, et EV võimaldab kontrollimatusega Audru vallal maaomanikke erinevalt kohelda ja suurärastajate maamaksu valesti määratud sihtotstarvetega vähendada.
Katsu sina ka oma elamumaa, tootmismaa, ärimaa vm maa üldmaa sihtotstarbe alla sebida.
Tobe ja tõsiselt mittevõetav on vallavanem Siim Suursilla väide nagu ei saaks nüüd enam midagi teha ja valesti määratud sihtotstarbeid õigeks muuta kuna muutmise aluseks saavat olla ainult maaomaniku avaldus aga kes siis ikka tahab teha avaldust enda maamaksu tõstmiseks.
Ei ole aluseks ainult maaomaniku avaldus.
Katastriüksuste sihtotstarvete liigid ja nende määramise kord § 2 lg 1 tulenevalt kohalik omavalitsus määrab või muudab sihtotstarbe kinnisasja omaniku taotluse alusel või kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel.
Antud juhtudel tuleneb maa sihtotstarbe muutmise vajadus just nimelt õigusaktist (Kord § 7 lg 1 ) millega ei ole praegune sihtotstarve (ärimaa koos üldmaaga) kooskõlas.
Näiteks on pidanud Audru vallavalitsus Maa-Ameti kirja alusel muutma Valgeranna külas Lible katastriüksuse sihtotstarvet kus samuti oli määratud üldmaa sihtotstarve koos teiste sihtotstarvetega (muutmise korraldus siin.)
Huvitav, mis Maa-amet kostaks? Küsime!
Häbi, Audru vallavalitsus, et sa oma valla kodanikke nii ebavõrdselt kohtled!
Häbi EV, et sa teed näo, nagu ei näeks mis Audru vallas toimub ja lased nii jõhkralt kehtivatele õigusaktidele siristada.
EV aastapäeval, lasen lipu poolde masti.
kell January 21, 2016
Seadusega on sätestatud hulk maid millelt maamaksu ei tule maksta ..
Maamaks laekub 100 % valla eelarvesse. Maamaksu arvutab Maksu- ja Tolliamet talle valla poolt esitatud andmete alusel.
Seda,kas vald esitab õiged või valed andmed keegi ei kontrolli ega saagi seda teha, sest kohalikud omavalitsused ei pea mingeid täiendavaid andmeid esitama.
Täiesti tume maa.
Maksu- ja Tolliametil puudub igasugune võimalus kontrollida soovi korral nt riiklike registrite põhjal, kas esitatud andmed ja nende aluseks olevad arvutused on õiged.
Riigikontroll tuvastas, et kõigis kohalikes omavalitsustes mida kontrolliti, esines maamaksu määramisel vigu, ja et paljud maksuvabastused on jäetud maaomanikele kohaldamata. Kohaliku omavalitsuse poolt esitatud ebaõiged andmed, maade kohta,toovad kaasa maksumaksjate ebavõrdse kohtlemise. Vara maksustamisel on oluline, et suuremat maksu maksab see, kellel on rohkem vara.
Kontrolli tulemuste alusel on ka Keskkonnaministeerium järeldanud, et mitmed omavalitsused ei ole
juba aastaid Maksu- ja Tolliametile edastanud täielikke andmeid ning paljud maamaksu maksuvabastused võivad olla jäetud kohaldamata.
Seadusega on sätestatud hulk maid, millelt maamaksu ei tule maksta (Maamaksuseadus § 4 siin )
Näiteks ei maksta maamaksu muuhulgas
-maalt, millel on seadusega majandustegevus keelatud
-kaitsealade loodusreservaadi ja sihtkaitsevööndi maalt ning püsielupaikade sihtkaitsevööndi maalt
-avaliku veekogu, avalikult kasutatava veekogu ja avalikult kasutatava tee aluselt maalt;
-üldkasutatava maa sihtotstarbega maalt.
- piiranguvööndi maalt (Looduskaitseseadus§ 31)
- hoiualade maalt
-püsielupaiga piiranguvööndi maalt
-looduse üksikobjekti piiranguvööndi maalt (makstakse 50% maamaksu)
Kui riigikontrolli aruande kohaselt ei ole enamus kontrollitud kohalikke omavalitsusi maaomanikele kõiki maksuvabastusi arvestanud siis on põhjust karta, et nii võib toiminud olla ka Audru vald.
Kontrolli oma maamaksu arvestust, et veenduda kas sinu maamaks on arvestatud õigesti kõiki vabastusi ja soodustusi arvestades. Kui ei, siis on õigus nõuda rohkem makstud raha tagasi.
Kas tead, et Audru vallas maksavad suurmaaomanikud, kes sadu hektareid kokku ärastasid, maamaksu vähem kui sina oma maalapilt.
Et suurärastajaid maamaksuga mitte koormata mindi Audru vallas vastuollu õigusaktide ja kehtestatud kordadega.
Aga sellest juba järgmises postituses. Tule tagasi ja veendu jälle - kui aus vald!
kell January 17, 2016
Audru vald optimeerib suurärastajate maamaksu, mää...
Seadusega on sätestatud hulk maid millelt maamaksu...

References: § 5
 § 3
 § 7
 § 7
 § 7
 § 2
 § 7
 § 4